Neighborhoods - Kari Haas
Kari Haas | Posted in Kari's Blog, Neighborhoods, Social Media | Tagged bellevue, eastside, kari haas, king county, neighborhood, nextdoor, real estate, social media, vote Seksualiteit: Hou op om mense in kassies te sit | Netwerk24
Deur Mart-Marié Serfontein, Universiteit Stellenbosch 24 April 2019 16:22
Ek het ’n goeie vriend. Hy is mal oor musiek. Hy speel klavier, sing en geniet klassieke konserte. Hy geniet dit ook om stylvol te lyk en jy kan hom altyd deur ’n ring trek. Hy dra gel in sy hare. Hy weet presies hoe om ’n foto te neem om jou en sy beste angles te kry. Hy is ’n feminis. Die lys gaan aan.
Maar, daar is een ding wat hy nie is nie. Gay.
Jy lag miskien. Jy lees weer die beskrywing bo en skud jou kop. Wat bedoel jy hy is nie gay nie? Al die tekens is daar? sê jy.
Voordat ek kwaad word, gaan sit ek eerder en skryf vir jou dié artikel, sodat jy dalk kan verstaan.
Ons smag na orde
Ons as mense smag na orde. Die lewe (altans, die grootste gedeelte daarvan) moet vir ons sin maak. Anders is daar nie sin aan die lewe nie.
LEES OOK: Ek is trots Afrikaans en my kêrel is swart
Een van die maniere waarvoor ons as mense die liefste is, is kassies. Ons sit goed (mense, dinge, gebeurtenisse) in kassies en verwys telkemale terug daarna wanneer iets dof of grys is. Ons kassies is ons sleutel tot die Babelse verwarring waardeur ons daagliks in die gesig gestaar word.
En dit is dan juis dié kassie wat ek vandag aanpak: seksualiteit en die uitdrukking daarvan, asook ander mense se persepsie daarvan.
Mense oordeel te vinnig
Dit is algemene kennis dat een van die groepe in Suid-Afrika wat die meeste as “konserwatief” beskryf word, wit Afrikaanssprekendes is. Hierdie stereotipe bestaan omdat daar steeds vele individue in die groep is wie se kop op ’n sekere manier werk wat ek as ’n millenniër eenvoudig net nie kan insien nie.
Een so ’n voorbeeld is wanneer hulle mense soos my vriend in die gay-kassie plaas omdat hy al hul vereistes afmerk.
Dit is algemene kennis dat een van die groepe in Suid-Afrika wat die meeste as “konserwatief” beskryf word, wit Afrikaanssprekendes is.
Die ding wat hier in gedagte gehou moet word, is dat daar ouens is wat nog wonder oor hul seksualiteit. Hulle is onseker en maak op die gemeenskap staat om dit waaroor hulle ’n vermoede het te bevestig.
In hierdie geval is dit egter nie die geval nie. Hy weet wat hy is. Hy en ander soos hy word ná die eerste ontmoeting geoordeel en daarna is daar amper geen kans meer dat hy enigiets anders in hul oë kan wees as dit wat hulle gesien het en waarop hulle reeds besluit het nie.
Kies ’n kassie
Maar dit eindig nie daar nie. Nee.
’n Tydjie terug sê my vriend vir my hy’s al deur meer as een openlik gay ou aangevat omdat “hy vir homself lieg”.
Volgens hulle is hy nie eerlik met homself nie. Hulle sien ook al die tekens wat hul wêreld vir hulle laat sin maak en sit hom in die kassie wat vir hulle die wêreld verstaanbaar maak.
En dis heeltemal verstaanbaar. Ons is almal skuldig daaraan. Wat nie reg is nie, is om jou oortuigings en begrip van die wêreld op iemand anders af te dwing net omdat jy nie hul perspektief kan insien nie.
By almal, van die konserwatiefstes tot dié wat as die liberaalste gesien word, is die boodskap duidelik: Kies ’n kassie en pas daarin, anders kan jy nie hier inpas nie.
Kan jy glo dat daar straight ouens is wat hou van sing, klassieke musiek, netjiese klere en goeie foto’s? Klaarblyklik nie in die 21ste eeu op Universiteit Stellenbosch se kampus nie. Nee, hier kyk ons so in tradisionele gender- en seksualiteitsrolle vas, dat ons diegene wat van die norm verskil nie toelaat om te wees wat hulle sê en weet hulle is nie.